## Carlos Mazón destaca el lideratge i la referència de Benidorm com a pionera del turisme a Espanya

*** Benidorm es convertix en la primera destinació certificada per AENOR pel seu compromís amb les persones majors
* Assenyala que és la primera destinació turística intel·ligent acreditada del món i guardonada com a Pioner Verd de la Comissió Europea gràcies a equilibrar l’afluència de turistes amb la preservació del medi ambient**

**Madrid.**

El president de la Generalitat, Carlos Mazón, ha destacat el lideratge i la referència de Benidorm com a pionera del turisme a Espanya durant la seua presentació com a primera destinació certificada per AENOR pel seu compromís amb les persones majors.

Un acte que ha comptat amb la presència de la vicepresidenta primera i consellera de Servicis Socials, Igualtat i Vivenda, Susana Camarero; la consellera d’Economia i Hisenda, Ruth Merino; la consellera d’Innovació, Indústria i Turisme, Marián Cano i el president de la Diputació d’Alacant i alcalde de Benidorm, Toni Pérez, entre altres.

Durant la seua intervenció, ha realçat l’aposta de Benidorm per “un turisme sostenible” que va suposar l’espenta per a la certificació de la Comunitat Valenciana com a primera regió amb una estratègia de sostenibilitat turística certificada per AENOR.

Mazón ha assenyalat que la ciutat va marcar el camí de referència cap al model turístic actual. Així mateix, ha qualificat Benidorm com a “pionera de la indústria de la felicitat” i que la seua evolució li ha permés ser la primera destinació turística intel·ligent certificada del món i obtindre el títol Pioner Verd 2025 per la Comissió Europea gràcies a equilibrar l’afluència de turistes amb la preservació del medi ambient.

Fecha: 23/01/2025